**Tartuntatautilain 48 a §:n mukaisen suojan tarkistaminen ja osoittaminen Satasairaalassa tapahtuvissa harjoitteluissa**

**Opiskelijan covid-19-taudin suoja**

1.1.2022 voimaan tulleen tartuntatautilain 48 a §:n mukaan sosiaali- ja terveydenhuollon työntekijällä, viranhaltijalla **ja opiskelijalla** on oltava joko rokotuksen tai enintään kuusi kuukautta aikaisemmin sairastetun laboratoriovarmistetun taudin antama suoja covid-19-tautia vastaan.

 Laki on määräaikainen ja voimassa 31.12.2022 saakka. Laissa asetettuja velvoitteita tulee noudattaa **1.2.2022 alkaen**.

Ohje koskee niitä sairaanhoitopiirin työntekijöitä, jotka työskentelevät rokotussuojan piiriin kuuluvissa yksiköissä ja tehtävissä. Siltä osin, kun ohjeessa puhutaan työntekijästä, tarkoitetaan tässä sekä työ- että virkasuhteessa olevia. **Velvoite koskee myös harjoittelujaksoaan suorittavia opiskelijoita** sekä yksityisiä lain soveltamispiiriin kuuluvia palveluntuottajia ja heillä olevia opiskelijoita.

*Covid-19-taudin vakaville seurauksille alttiiden parissa työskentelevällä tulee olla*

*1) vähintään kaksi koronarokotusta (Omakantamerkintä: 2/2 tai 3/3) tai*

*2) vähintään yksi koronarokotus ja sairastettu laboratoriovarmistettu koronavirustauti*

*(Omakantamerkintä 1/1)*

*3) sairastettu laboratoriovarmistettu koronavirustauti 6 kuukauden sisällä*

*4) työntekijältä, joka ei lääketieteellisistä syistä voi rokotteita ottaa: ennen työvuoroon saapumista enintään 72 tuntia aikaisemmin otetun covid-19 –testin negatiivinen tulos.*

Henkilöryhmät, joita suojavaatimus koskee ovat esimerkiksi

**- opiskelijat, joiden työnteko Satakunnan sairaanhoitopiirin hallitsemissa tiloissa perustuu oppisopimusjärjestelyyn, työharjoitteluun taikka muuhun opintoihin liittyvään sopimukseen**

**Opiskelijan on esitettävä selvitys riittävästä suojasta harjoitteluyksikkönsä esimiehelle harjoittelun ensimmäisenä päivänä. Toditustuksena toimii**:

1. Koronatodistus tulostettuna www.omakanta.fi -sivustolta, josta on selkeästi todettavissa, että kyseisellä henkilöllä on em. suoja covid-19 infektiota vastaan

TAI 2) Todistus enintään 72 tuntia ennen työvuoroon saapumista tehdyn covid-19-testin negatiivisesta tuloksesta, jos kyseinen henkilö ei lääketieteellisistä syistä ole voinut ottaa rokotetta. Lääketieteellinen syy tulee osoittaa työterveyshuollosta pyydetyllä lausunnolla, joka esitetään esihenkilölle samanaikaisesti negatiivisen testituloksen kanssa.

Satasairaalan 27.1.2022 ohjeesta koonnut

 Terhi Lahti-Myllymäki

 Hoitotyön Klinikkaopettaja